cyanic-selkie/wikianc huggingface dataset:
Óengus II av pikterne
Óengus' forbindelse til «Saltire», Skottlands flagg, gitt betydning av senere kronikører som John av Fordun og Andrew av Wyntoun, kommer fra en tidligere kilde, den eldre legenden om grunnleggen av St Andrews, som synes stamme fra 1100-tallet eller tidligere. Den enkleste versjonen, uten de livlige og sannsynligvis misledende detaljene lagt til av senere kronikører, lar «kong Hungus» og hans hær vinne en seier støttet av Sankt Andreas, og i takknemlighet for dette beslutter pikterne å holden helgenen i ære. Navnet på deres fiender kan, eller kan ikke, være Athelstan, men det er bortimot helt usannsynlig at disse kan knyttes til historiske figurer. De tre kongene som legenden har knyttet til er Adalstein av England og Æthelstan av East Anglia, foruten også den danske kongen Guthrum den gamle, hvis dåpsnavn som konvertert kristen også var Æthelstan.
Det religiøse setet ved St Andrews, opprinnelig kalt for Cennrígmonaid, går forut denne Óengus. Túathalán, den første kjente abbed av Cennrígmonaid, døde i 747, og det er antatt at etableringen av et religiøst senter ble gjort av en annen og tidligere konge fra rundt 729 og død 761 som også het Óengus, eller til Nechtan mac Der-Ilei (konge 706–724 og ?728–729; død 732). St Andrews Sarcophagus, en sarkofag ved St Andrews, er antatt gjort for levningene til Nechtan eller den første Óengus. Den senere tradisjonen ved St Andrews forteller om den antatte ankomsten til Sankt Regulus (eller Rule) ved St Andrews som etter sigende skal ha kommet med relikviene til Sankt Andreas. Regulus skal ha blitt møtt av tre sønner av Óengus: Eogán, Nechtan og Finguine.
Óengus døde i 834, den eneste hendelse i hans regime som ble notert ned i irske annaler, og han ble etterfulgt av sin nevø Drest mac Caustantín. Óengus' sønn Eogán ble senere konge og deretter drept sammen med sin bror Bran i et slag med norrøne vikinger i 839.
Argulus caecus
Argulus caecus er en art av fiskelus. Dette er en type krepsdyr som lever som parasitter på større dyr, i regelen fisk. Arten ble beskrevet i 1922.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Fylkesvei 6794
Fylkesvei 6794 (Fv6794) går mellom Skjelstadmarka og Hofstad i Stjørdal kommune. Veien er 6,8 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 29 (Nord-Trøndelag).
Elvis’ Golden Records Volume 3
Elvis' Golden Records Volume 3 er et samlealbum av Elvis Presley, utgitt 11. august 1963. Albumet ble produsert av Steve Sholes.
Eksterne lenker
Elvis' Golden Records
Asylbek Talasbayev
Asylbek Talasbayev (født 7. februar 1982) er en kirgisisk amatørbokser, som konkurrerer i vektklassen lettvekt. Talasbayev har ingen større internasjonale resultater, og fikk sin olympiske debut da han representerte Kirgisistan under Sommer-OL 2004, der røyk ut i første runde. Han representerte også Kirgisistan under Sommer-OL 2008, der han ble slått ut i åttendedelsfinalen av Darley Pérez fra Colombia i vektklassen lettvekt.
Beyond
Beyond er det 1. studioalbum til Tina Turner, Regula Curti og Dechen Shak-Dagsay som ble gitt ut i 2009. Albumet kom på 4.-plass i Sveits, 6.-plass i USA og 44.-plass i Tyskland.
Trinidad og Tobago under VM i friidrett 2009
Trinidad og Tobago deltok med seks utøvere i VM i friidrett 2009 fra 15. til 23. august i Berlin i Tyskland.
U21-EM i fotball for menn 2000
U21-EM i fotball for menn 2000 ble arrangert i Slovakia i 2000.
Wachau
Wachau (betoning på den siste stavelsen: Wacháu, ikke Wáchau) er et kulturlandskap langs Donau i den østerrikske delstaten Niederösterreich. Området avgrenses av byen Melk i sør og i nord av Krems an der Donau og ligger ca. 80 km vest for Wien. I 2000 ble kulturlandskapet Wachau med klostrene Melk og Göttweig og gamlebyen i Krems ført inn i UNESCOs liste over verdensarven.
Geografi
Wachaudalen mellom Melk og Krems an der Donau er ca. 30 km lang. Nærheten til Donau gir gunstige klimavirkninger. Samtidig kan bakkelandskapet i sør, Dunkelsteinerwald og Waldviertel i nord med topper over 900 moh, gi etter forholdende strenge vintre. Wachau grenser til to av delstaten Niederösterreichs fire landskaper, nemlig Waldviertel i nord og Mostviertel i sør. De øvrige landskapene er hhv Weinviertel (nordøst) og Industrieviertel (sørøst).
Langs den sørlige (høyre) bredden ligger bakkelandskapet Dunkelsteinerwald i Mostviertel. Nedstrøms finner man på høyre bredd kommunene (Gemeinde) Melk, Schönbühel-Aggsbach, Rossatz-Arnsdorf, Bergeren im Dunkelsteinerwald og Mautern. Kommuner langs den nordlige (venstre) bredd er Emmersdorf, Aggsbach Markt, Maria Laach, Mühldorf og Krems. De viktigste landsbyene mellom Melk og Krems er Spitz, Weissenkirchen og Dürnstein.
Førhistorisk tid
De mest kjente funn av de første mennesker i Wachau finnes i Stratzing og Willendorf. Til disse hører også funnstedene for de to eldste østerrikske kunstverk, nemlig de to kvinnefigurene Venus fra Galgenberg og Venus fra Willendorf. Kunstverkene antas å stamme fra sen-paleolitikum (mellom cirka 40 000 og 10 000 f.Kr.)
Middelalder
I middelalderen ble Wachau styrt av Kuenringslekten. De holdt til i Aggstein (sør for Donau) og Dürnstein (nord for Donau). Kuenringslekten oppførte borger og levde av skipsrøverier. Metoden var å kreve avgifter (”Mautzahlungen”) av skipstrafikken på Donau.
Kuenringertiden forbindes også med den engelske kongen Richard Løvehjertes opphold i Dürnstein. Richard Løvehjerte ble oppdaget i en kro i Erdberg ved Wien da han var på vei hjem til England. Der ble han tatt til fange og overført til Dürnstein.
Den eldste kirken i Wachau er kirken i St. Michael mellom Spitz og Wösendorf. Kirken er en såkalt forsvarskirke. Som vern mot den truende tyrkiske hæren fikk kirkebygningene elementer av forsvarsanlegg, for eksempel skyteskår.
Nyere tid
Mot slutten av det 19. århundre begynte turismen å få et oppsving i Wachau, bl.a. takket være at malerne ved Wien Kunstakademi hadde oppdaget landskapet.
Næringsliv
Det relativt milde klimaet nederst i dalen har ført til en intensiv vin- og fruktdyrking i bratte heng og steinterrasser langs elven. For vinens kvalitet er de mange soldagene og de kjølige nettene av betydning. Blant de mest benyttede druesorter er Riesling, Grüner Veltliner og Neuburger. Vinene fra Wachau inndeles i en egen, tredelt klassifikasjon: Steinfeder, Federspiel og Smaragd.
Salg av vin foregår fra såkalte heurigen, sjenkesteder som eies av vinbøndene og hvor det også kan kjøpes enkle matretter. Av fruktsortene kan nevnes Wachau-marillen, den lokale aprikosen. I tillegg til vin- og fruktproduksjon er turisme en hovednæring i dalen.
Filmprodusent
Filmprodusent er en tittel som brukes om en person som har det overordnede ansvaret for å produsere en film. Produsenten leder og har dermed det totale ansvaret for den omfattende prosessen det er å realisere en film på grunnlag av en idé eller ut fra et manuskript. Produsenten utvikler, finansierer, setter i gang, koordinerer, har oppsyn med og kontrollerer hele produksjonen inkludert økokomisk og kunstnerisk, i tillegg ansetter produseten hovedaktører som regissør og skuespillere, og sørger for at filmen blir visningsklar.
Å produsere film skjer i mange faser, og en produsent kan være aktiv i prosjektet på mange forskjellige måter og til forskjellige tider. Det vanligste er dog å delta aktivt i å utvikle filmen fra idé eller manus helt fram til at filmen møter sitt publikum.
En produsent har som regel innsikt i film, dramaturgi, juss, økonomi, arbeidsledelse, produksjonsavvikling, markedsføring og salg.
De fleste produsenter er eiere av eller ansatt i et produksjonsselskap som i så fall er den formelle arbeidsgiver for filmstab og skuespillere.
Medprodusent i filmproduksjon er den norske betegnelsen for den amerikanske tittelen «associate producer». En medprodusent utfører produsentoppgaver direkte delegert fra den ansvarlige produsenten og jobber som regel i samme selskap som denne. Betegnelsen samprodusent brukes om «co-producer». Samprodusenten står som oftest ansvarlig for en viss andel av filmens kapital overfor filmens hovedprodusent. Tidligere har betegnelsene samprodusent og medprodusent blitt brukt om hverandre, men etterhvert har det blitt en tydeligere differensiering.
Norske forhold
I Norge er filmprodusentene i hovedsak organisert i Norske film- + TV-produsenters forening. Foreningen har 108 medlemmer (2009), de fleste i form av firmamedlemskap.
Den norske filmskolen er den eneste høyskoleutdannelsen for filmprodusenter i Norge og uteksaminerer 6 produsentkandidater hvert andre år.
Rykene oppvekstsenter
Rykene oppvekstsenter er en barneskole, skolefritidsordning og barnehage i Arendal kommune.
Oppvekstsenterets visjon er Læring for livet. Skolen vant Aust-Agder fylkeskommune pris mot mobbing 2018.
Oppvekstsenteret er lokalisert på Rykene, 12 km vest for Arendal sentrum.
It Happened at the World’s Fair
It Happened at the World's Fair er en musikkfilm fra 1963 med Elvis Presley i hovedrollen som besprøytningspilot.
Rykene oppvekstsenter
Skolen er en 1-7 skole, med ca 180-200 elever og ca 35 ansatte på skolen.
It Happened at the World’s Fair
Filmen ble filmet i Seattle i Washington, lokasjonen til Century 21 Exposition, 1962 World's Fair. Washingtons guvernør på den tiden, Albert Rosellini, foreslo lokasjonen til ledelsen i Metro-Goldwyn-Mayer.
Rykene oppvekstsenter
Barnehagen har to avdelinger som heter Blåveis og Blåklokke. Den har 45 plasser for barn i alderen 0-6 år, og 8 – 10 ansatte.
It Happened at the World’s Fair
Handling
Pilot Mike Edwards befinner seg i et dilemma: Partneren og vennen hans, Danny, har brukt for mye penger som Mike hadde forsøkt å sette til side for å betale gjelden deres. Uten nok penger kommer flyet deres kalt Bessie, en Boeing Stearman, til å bli overtatt av den lokale sheriffen. Hvis Mike og Danny ikke får tak i pengene i løpet av en uke, kommer «Bessie» til å bli auksjonert bort til høystbydende. Mike og Danny blir motvillige haikere, og leter etter som de kan sitte på sammen med til hvor som helst.
De blir snart plukket opp av bonden Walter Ling, og hans niese Sue-Lin. De ender etter hvert opp i Seattle, stedet for verdensutstillingen i 1962. Når onkelen blir sendt vekk på grunn av forretningsreise, klarer Danny å overtale Mike til å ta med seg Sue-Lin og reise til verdensutstillingen. Ved messen får Mike øye på Diane Warren, en attraktiv, men sta sykepleier som motsetter seg hans fremskritt. Men Mike sørger for å tilsynelatende bli skadd, for å sørge for at sykepleieren tilbringer mye mer tid sammen med ham.
Rolleliste
Kurt Russell hadde en ikke kreditert talerolle som en gutt som Mike Edwards betaler 25¢ for å sparke ham, som gir han muligheten til å besøke sykepleieren Warren. Tilfeldigvis endte Russell opp med å spille eller opptre som Presley tre ganger:
Vicky Tiu, søster av Ginny Tiu, ble senere Hawaiis førstedame når hun giftet seg med guvernør Benjamin J. Cayetano.
Diane (O'Donnell) Patelli hadde en ikke kreditert rolle som heisoperatør i Space Needle.
Luxembourgs Grand Prix
Luxembourgs Grand Prix er et Formel 1-løp som ble arrangert på Nürburgring i og.
Mount Morning
Mount Morning er en kuppelformet skjoldvulkan som ligger langs vestenden av Rossbarrieren, vest-sørvest for Mount Discovery og øst for Koettlitzbreen i Victoria Land i Antarktis. Vulkanen ble oppdaget av Discovery-ekspedisjonen (1901–04) som navnga den etter «Morning», støtteskipet under ekspedisjonen. Høyden er 2 725 meter over havet. Fjellet er massivt og består av tre spisse, svakt luftige topper.
Morningbreen finnes på Mount Mornings nordøstre side og ender om lag 7 km sør for Lake Morning.
The Pretenders
The Pretenders er et britisk-amerikansk rockeband etablert i 1978. De lanserte sitt første studioalbum i 1980, som etter hvert ble solgt i over én million kopier i USA.
Anton Lander
Anton Lander (født 24. april 1991) er en svensk ishockeyspiller.
Han representerte Sverige under Vinter-OL 2018 i Pyeongchang, hvor han ble utslått i kvartfinalen med det svenske landslaget.
Strelna (elv)
Strelna (russisk: Стрельна) er ei elv i Murmansk oblast i Russland. Den ligger sør på Kolahalvøya, og er 160 km lang. Elva har utspring fra Kejvyhøydene sentralt på Kola, og munner ut i Kvitsjøen. Den største sideelva er Berezovaja.
1. divisjon fotball for kvinner 2021
1. divisjon fotball for kvinner 2021 var det nest høyeste nivået i norsk kvinnefotball i 2021. Ligaen startet 22. mai 2021 og ble avsluttet 14. november 2021.
Linus Omark
Linus Omark (født 5. februar 1987) er en svensk ishockeyspiller.
Han representerte Sverige under Vinter-OL 2018 i Pyeongchang, hvor han ble utslått i kvartfinalen med det svenske landslaget.
Nedenes skole
Nedenes skole er en grunnskole beliggende på Nedenes, vest for Arendal sentrum.
Skolen har 400 elever på 1-10 trinn, og skolefritidsordning med 87 elever (2009). Skolen er delt i to bygg.
Robert de Beaumont, 2. jarl av Leicester
'''Robert de Beaumont, 2. jarl av Leicester''' (født 1104, død 5. april 1168) var justiciar av England i årene 1155–1168.
Etternavnet «de Beaumont» er en senere tilskrivelse fra slektsforskere. Den eneste samtidige tilnavn han fikk var som «Robert, sønn av greve Robert». Henry Knighton, en kronikør fra 1300-tallet, omtalte ham som Robert «Le Bossu» i betydningen «Robert pukkelryggen» på fransk.
Tidlig liv og utdannelse
Robert var en engelsk adelsmann av normannisk-fransk avstamming. Han var sønn av Robert de Beaumont, greve av Meulan og 1. jarl av Leicester, og Elizabeth de Vermandois. Han var tvillingbror med Waleran de Beaumont. Det er ikke kjent om de var identiske eller broderlige tvillinger, men det faktum at de blir nevnt av samtidige kilder som tvillinger indikerer at de sannsynligvis var identiske.
De to brødrene, Robert og Waleran, ble adoptert av den kongelige husholdningen kort tid etter deres fars død i juni 1118 (hvor Robert da arvet sin fars andre tittel som jarl av Leicester). Deres landområder på begge sider av Den engelske kanal ble styrt av en gruppe verger, ledet av deres stefar, William de Warenne, 1. jarl av Surrey. De fulgte kong Henrik I av England til Normandie for å møte pave Callistus II i 1119 og hvor kongen egget dem til å diskutere filosofi med kardinalene.
Begge brødrene var skrive- og lesekyndige, og klosteret Abingdon Abbey hevdet senere å ha vært Roberts skole, men selv om dette er mulig er ikke denne redegjørelsen troverdig. En bevart avhandling om astronomi har en dedikasjon «til jarl Robert av Leicester, den mann av forretninger og inngående lærdom, meget kunnskap i lovsaker» som kan være denne Robert. Ved sin død etterlot han sin Salmenes bok til det kloster som han grunnla i Leicester, og som fortsatt var i dets bibliotek på slutten av 1300-tallet. Denne eksistensen indikerer at som mange andre andelsmenn i sin tid fulgte han de kirkerettslige tidene for sin kapell.
Karriere ved det normanniske hoff
I 1120 ble Robert erklært som myndig og arvet det meste av sin fars eiendommer i England mens hans bror fikk de franske landområdene. Imidlertid i 1121 brakte kongelig gunst Robert de store normanniske eiendommene og titlene Breteuil og Pacy-sur-Eure med hans ekteskap med Amice de Montfort, datter av en bretagnsk opprører eller brysom person som kongen hadde konfiskert eiendommene til i 1119. Robert tilbrakte en del av sin tid og ressurser over de neste tiårene til å integrere de vanskelige og uavhengige baronene i Breteuil i hans større kompleks av eiendommer. Han deltok ikke i sin brors store normanniske opprør mot kongen i 1123–1124. Han opptrådte med ujevne mellomrom ved det kongelige hoff til tross for hans brors fangenskap, som denne satt i fram til 1129. Deretter ble brødrene ofte funnet sammen ved kong Henriks hoff.
Robert holdt landområder over hele England. På 1120-tallet og 1130-tallet forsøkte han å rasjonalisere sine eiendommer i Leicestershire. Områdene i Lincoln og jarledømmet Chester ble tatt med makt. Dette utvidet helheten av hans eiendommer i sentrale Midlands, forbundet med Nuneaton, Loughborough, Melton Mowbray og Market Harborough.
I 1135 var tvillingene tilstede ved kong Henriks dødsseng. Roberts handlinger i forbindelse med kongens etterfølger er ikke kjent, men han støttet helt klart hans brors beslutning om å delta i hoffet til den nye kongen Stefan av England før påsken 1136. I løpet av de første to årene av Stefans regime var Robert i Normandie hvor han bekjempet rivaliserende utfordrere til hans tittel og eiendom i Breteuil. Militære handlinger førte til at han kunne legge festningen i Pont St-Pierre til sitt normanniske rike i juni 1136 på bekostning av en av hans motstandere. Fra slutten av 1137 var Robert og hans bror i økende grad dratt inn i de politiske stridighetene ved kong Stefans hoff hvor Waleran sikret seg et herredømme som varte til begynnelsen av 1141. Robert deltok i hans brors politiske kupp mot kongens justiciar, Roger av Salisbury, som også var biskop av Salisbury.
Borgerkrig i England
Det brøt ut borgerkrig i England i september 1139 og den førte Robert i konflikt med Robert, 1. jarl av Gloucester, en sønn utenfor ekteskap til Henrik I og den som i første rekke støttet keiserinne Maud av England (Matilda). Hans havn i Wareham og eiendommer i Dorset ble erobret av Gloucester i det første hærtoktet i borgerkrigen. I dette felttoget belønnet kongen Robert med by og festningen i Hereford for å etablere jarlen som hans løytnant i Herefordshire som da gjorde opprør.
Sannsynligvis seint i 1139 grunnla jarl Robert på nytt hans fars kollegiale kirke St Mary de Castro i Leicester som et betydelig augustinsk kloster på engen utenfor byens nordlige port, tilstøtende til fakultets betydelige stiftelser til klosteret.
Slaget ved Lincoln den 2. februar 1143 førte til at Stefan ble tatt til fange og satt i fengsel. Selv om grev Waleran fortsatte kampen på kongens vegne i England inn i sommeren måtte han til slutt kapitulere til keiserinnen og dro tilbake til Normandie hvor han inngikk fred med keiserinnens ektemann Geoffrey av Anjou. Jarl Robert hadde vært i Normandie siden 1140 i forbindelsen med en invasjon fra Angevin, og han forhandlet vilkårene for sin brors overgivelse. Han dro fra Normandie kort tid etter og hans normanniske eiendommer ble konfiskert og benyttet som belønning for tilhengere av keiserinnen.
Jarl Robert ble på sine eiendommer i England for resten av kong Stefans regime. Selv om han støttet kongen i kun navnet synes det som om det var lite kontakt mellom ham og kongen, og Stefan bekreftet ikke grunnleggelsen av klosteret Leicester Abbey før i 1153. Jarl Roberts hovedaktiviteter mellom 1141 og 1149 var hans private krig med Ranulf av Gernon, 2. jarl av Chester. Selv om detaljene er uklare synes det som om han førte en utholdenhetskrig med den andre som til slutt sikret ham kontroll over nordlige Leicestershire og den strategiske festningen Chester Castle i Mountsorrel.
Da Robert, 1. jarl av Gloucester, døde i 1147, leder Robert av Leicester en bevegelse blant de større jarlene i England for å forhandle private avtaler for å etablere fred i deres områder, en prosess som ble bremset av keiserinnens avreise til Normandie, men fullført i 1149. I løpet av denne prosessen var han verge for sin brors jarldømme i Worcester, og i 1151 blandet han seg inn i kongens forsøk på å erobre byen.
Jarl Robert og Henry Plantagenet
Da keiserinnens sønn, hertug Henrik kom til England i januar 1153 oppsto det store muligheter for jarl Robert. Han var sannsynligvis i forhandlinger med Henrik i løpet av våren og nådde en enighet i mai 1153 hvor hertugen ga tilbake hans normanniske eiendommer. Hertugen feiret pinse ved Leicester i juni 1153 og han og jarlen var i stadig kontakt til fredsavtalen mellom hertugen og kongen kom i november 1153. Jarlen dro til Normandie med hertugen i januar 1154 og fikk der tilbake sine normanniske festninger, eiendommer og titler. Som en del av hans avtale ble han også øverste justiciar av England og Normandie.
Jarl Robert begynte sin karriere som justiciar av England sannsynligvis så snart som hertug Henrik etterfulgte Stefan som kong Henrik II av England i oktober 1154. Posisjonen ga jarlen oppsyn og kontroll over administrasjonen og de legale prosessene i England enten kongen var tilstede eller fraværende. Han opptrådte med tallrike administrative forordninger, og hadde en nestleder i Richard de Lucy, en annen tidligere tjener av kong Stefan. Jarlen hadde stillingen i nær 14 år og fram til han døde, og fikk respekt fra det voksende Angevin-byråkratiet i England. Hans meninger ble sitert av lærde geistlige og hans egen lærdom ble rost.
Beskytter av kirken
I tillegg til klosteret St. Mary de Pré i Leicester skal jarlen ha grunnlagt det cistercianske klosteret i Garendon i 1133, priorinnekloster Fontevraldine ved Nuneaton mellom 1155 og 1160, priorinneklosteret i Luffield og et hospital ved Brackley. Han grunnla kollegiekirken St Mary de Castro tilknyttet klosteret i Leicester en gang rundt 1164, etter å ha undertrykket det i 1139. En gang rundt 1139 grunnla han på nytt kollegiekirken i Wareham som et priorinnekloster av hans kloster i Lyre i Normandie. Hans viktigste normanniske grunnleggelser var priorinneklosteret i Le Désert i skogen ved Breteuil og et betydelig hospital i selve Breteuil. Han var en sjenerøs støtter av benediktinerklosteret i Lyre, det eldste klosterhus i Breteuil.
Familie og barn
Han giftet seg etter 1120 Amice de Montfort, datter av Ralph, senior av Gael eller Montfort. De hadde fire barn:
Britisk Nord-Borneo
Britisk Nord-Borneo var en britisk besittelse fra 1882 til 1946. Området dekket den nordlige delen av øya Borneo. Det ble først styrt av det private selskapet North Borneo Chartered Company, men var britisk kronkoloni fra 1946 til 1963, da området ble en del av Malaysia som delstaten Sabah.
I folketellingen i 1931 hadde området en befolkning på 270,223 og et areal på 80,560 km². Langs kysten fantes det bosettinger av muslimer, mens innlandet var dominert av urfolk, der dusuner, bajauer og muruter var de mest tallrike. Viktigste byer var hovedstaden Sandakan og Jesselton som ble hovedstad i 1946. Området var opprinnelig inndelt i fire residentskaper.
North Borneo Chartered Company var et britisk handelskompani, som i 1881 fikk et charter av den britiske regjering. Kompaniet hadde sete i London. Det ble utpekt en guvernør for å ivareta selskapets interesser i Nord-Borneo og forestå administrasjonen av området. Guvernøren var godkjent av Storbritannias regjering.
Under andre verdenskrig var Britisk Nord-Borneo okkupert av Japan fra 1942 til 1945. Etter verdenskrigen maktet ikke handelskompaniet å gjenoppta administrasjonen og området ble gjort til britisk kronkoloni. I prosessen som ledet fram til dannelsen av Malaysia, gjorde Indonesia krav på området. Dette lykkes ikke og i 1963 ble Britisk Nord-Borneo omdannet til en delstat i Malaysia. Området fikk da navnet Sabah.
Hjertemuskelen
Hjertemuskelen er muskelen i hjertet. Muskelvevet i hjertet kalles for myokardet.
Heidi Villmones Hundåla
Heidi Villmones Hundåla (født 16. desember 1974 i Mosjøen) er en norsk tidligere programleder for Spider, en TV-programserie om Internett som gikk på NRK 2 i 1996–1997.
Heidi Villmones Hundåla er niese av Berit Hundåla, bonde, lokalpolitiker og ordfører i Vefsn kommune.
Anna Bon di Venezia
Anna Bon di Venezia (1738 – etter 1767) var en italiensk sanger, cembalist og komponist fra musikkens rokokko.
Oppvekst og utdanning
Anna Bons far, Girolamo Boni, var artist, librettist og scenograf. Moren, Rosa Ruvinetti, var sanger. Foreldrene var aktive også utenfor Italia, og Anna kan ha blitt født mens de var i Russland, men det er tvilsomt.
Musikk-karriere
I 1756 var Anna Bon gjenforent med foreldrene som nå tjente ved hoffet til markgreve Friedrich III av Brandenburg-Kulmbach-Bayreuth i Bayreuth. Anna fikk en post som kammermusikkvirtuos (Virtuosa di Musica di Camera) ved hoffet og dediserte sine seks fløytesonater op. 1 (Nürnberg 1756) til markgreven. Av frontispisen framgår at hun skrev sonatene som sekstenåring. I Bayreuth komponerte hun sonater og triosonater for fløyte og generalbass og for cembalo, publisert i Nürnberg mellom 1756 og 1759.
Anna Bon sang i Domenico Fischiettis opera La Ritorna di Londra i Dresden 20. juli 1756. Det kan dokumenteres at hun opptrådte i foreldrenes operatrupp fra senest 1759/60. Truppen oppførte operaer av blant andre Johann Adolf Hasse og Christoph Willibald Gluck. Anna Bon og foreldrene var fra juli 1762 til 1765 ved hoffet til fyrst Nikolaus I Joseph Esterházy de Galantha. Joseph Haydn, som var hoffkapellmester, noterte Anna Bon med forkortet navn i en besetninganvisning til en av sine kantater. Etter at hun nevnes i et av hoffets dokumenter datert 15. april 1765, finnes det ingen sikre dokumentariske spor etter henne.
Et tvilsomt spor
Et usikkert spor finnes i en oppføring i Ernst Ludwig Gerbers Neues Historisch-Biographisches Lexikon der Tonkünstler. Ifølge oppføringen var Anna Bon og ektefellen, tenorsangeren Mongeri, i 1767 ved hoffet til hertuginne von Hildburghausen i Thüringen i 1767. Gerber oppgir «Herrn von Imhoff» som sin kilde. Problemet med denne opplysningen er at kirkeboka i Hildburghausen oppgir at hoffsangeren Francesco Mongeri er gift med hoffsangerinnen Maria Gemarckin, som han på denne tida har tre barn med. Siden det ikke finnes spor av andre sangere med familienavnet Mongeri i området, og kirkeboka verken nevner skilsmisse eller har oppføring om inngåelse av ekteskap mellom Anna Bon og Mongeri, er det vanskelig å feste lit til von Imhoffs opplysning.
Kate Worley
Kate Worley (født 16. mars 1958, død 6. juni 2004) var en amerikansk manusforfatter av tegneserier og best kjent for sitt arbeid med den erotiske serien Omaha the Cat Dancer. Hun både skrev og framførte på radioprogrammet Shockwave Radio Theater bestående av science fiction-komedie.
Anna Bon di Venezia
Musikk
Anna Bon skrev og fikk trykt sine sonater i løpet av de tre årene 1756 til 1759. Disse verkene har høstet internasjonal anerkjenning i våre dager. Een ene bevarte arien stammer antakeligvis fra rundt 1765/1770. Hun er dessuten tilskrevet en kirkearie og andre vokalkomposisjoner, men de er til dels tapt eller usikre.
Ji’an (Ji’an)
Ji'an (kinesisk: 吉安县; pinyin:  Jí'ān Xiàn) er et fylke i provinsen Jiangxi i Folkerepublikken Kina. Det ligger i byprefekturet Ji'an.
Anna Bon di Venezia
Musikk
Musikken hennes er holdt i den galante stilen som var på moten en kort periode (~1740–1770) mellom seinbarokken og klassisismen.
Kate Worley
Tidlig liv
Etter å flyttet fra hjembyen Illinois to Minneapolis i Minnesota på 1970-tallet ble Worley en av de tidlige bidragsyterne til Shockwave Radio Theater der. Gjennom kollegaer møtte hun tegneserietegner og musikeren Reed Waller som hun ble involvert med, både romantisk og profesjonelt. De flyttet sammen, skrev sanger sammen og opptrådte som en duett og med lokale musikkgrupper.
Christian Clasen
Christian Clasen (født ca. 1718 i Laage i Mecklenburg-Güstrow, død 5. januar 1796 i Christiania) var en tyskfødt ingeniøroffiser i dansk-norsk tjeneste.
Bussmetro
Bussmetro (også kjent som bus rapid transit (BRT) eller superbuss ) er et system hvor bussene går med hyppige avganger og har en fast frekvens i samsvar med hverandre. Det er et alternativ for valg av kollektivtransport. Hensikten med bussmetro er at det skal fungere som et fremkomstmiddel som skal redusere den ordinære biltrafikken, og øke bussbruken. På den måten kan byer unngå kø og knuter i trafikken. Per 2015 er bussmetro tatt i bruk i mer enn 150 byer over hele verden.
Anna Bon di Venezia
Instrumentalmusikk
Sei Sonate/ Per il Cembalo/ […] Ernestina Augusta Sophie/ Principessa/ Di Sachsen Weimar etc:etc:/ [...] in età d'anni/ dieci sette/ Opera secunda/ […] 1757./ Nro. XXXXIX.
Christian Clasen
Han ble født i Laage i Mecklenburg i nærheten af Rostock, hvor hans far var prest. Etter studier i Rostock trådte han i dansk militær tjeneste og ble i 1742 fenrik ved det jyske hvervede infanteriregiment. I 1744 ble han sekondløytnant, i 1752 premierløytnant, og i 1757 ingeniørkaptein. I 1756 gikk han med tillatelse i fransk tjeneste og deltok i syvårskrigen (1756–1763).
Bussmetro
Norge
I Norge er bussmetro tatt i bruk i flere storbyer som Kristiansand, Bergen og Trondheim. Kristiansand var den første norske byen som lanserte bussmetro i 2003.
Faste avgangstider
Med bussmetro har bussavgangene en fast frekvens, for eksempel hvert kvarter. Hensikten er at det skal være enkelt og forutsigbart for brukerne. Med hyppige avganger skal ikke passasjerene behøve å vente lenge før det kommer en buss. De kan gå til holdeplasser uten å sjekke rutetabellen.
Anna Bon di Venezia
Instrumentalmusikk
Sei Divertimenti/ a Due Flauti, e Basso/ Dedicate/ All'Altezza Serenissima Elettorale/ Di/ Carlo Teodoro/ [...] d'anni dieci nove./ Opera Terza/ [ohne Jahr] […] Nro. LIII.
Bussmetro
Organisering
Hensikten med bussmetro er at det skal være et mer praktisk og miljøvennlig alternativ. Mer praktisk fordi det er mange avganger fra holdeplassene, noe som fører til kortere ventetid. Det vil derfor gi en tidsbesparende effekt med bruk av buss. Mer miljøvennlig fordi det skal bidra til redusert biltrafikk, samt at bussene skal være miljøvennlige.
Christian Clasen
Tilbake i Danmark i 1762 ble han ingeniørkaptein ved de holsteinske fortifikasjoner og generaladjutant for generalfeltmarskalt Claude-Louis de Saint-Germain. Ved opprettelsen i 1763 av et felles ingeniørkorps for alle riksdeler gikk han inn i dette. Til Norge kom han i 1772 som ingeniørmajor ved det norske ingeniørdetasjement, og fra 1773 også som økonomisjef ved Norges militære oppmåling, forløperen for Norges geografiske oppmåling. Fra 1780 var han direktør ved oppmålingen. I mellomtiden var han i 1775 blitt forfremmet til oberstløytnant av infanteriet, og i 1788 til generalmajor. Han fikk avskjed fra ingeniørkorpset i 1793 og døde ugift i Christiania i 1796. Han ble begravet fra Aker kirke.
Bussmetro
Egne bussveger
Når bussmetro blir lansert i en by bedres infrastrukturen, noe som fører til bedre og økt framkommelighet. Noen byer har egne felt for kollektivtrafikk for å bedre bussenes framkommelighet.
Christian Clasen
Clasen skrev flere avhandlinger om matematiske og krigsvitenskapelige emner, særlig om praktisk anvendelse av matematikk på militære problemer. Som vitenskapsmann nøt han betydelig anerkjennelse i sin samtid.
Kate Worley
Omaha the Cat Dancer
Omaha the Cat Dancer var en tegneserie som Waller skapte, en fortelling om menneskelik kvinnelig katt som arbeidet som stripper. Serien hadde sin opprinnelse som «voksen serie» (les pornografisk) i en «obskur lokal utgivelse» før den utviklet seg til å bli et eget tegneseriehefte distribuert over hele USA og siden også internasjonalt. Fire sider inn i hefte nummer 2 fikk Waller skrivesperre og kom seg ikke videre i fortellingen. Etter noen måneder kom Worley med «noen få forsøksvise forslag på fortellingens retning, nye figurer, hva som helst som hun kunne tenke som kunne være til hjelp...» Waller overtalte henne til bli seriens forfatter.
Robyn Nicholls
Robyn Nicholls (født 8. mai 1990) er en britisk vannpolospiller. Hun representerte landet sitt under Sommer-OL 2012 i London, der hun endte på sisteplass med det britiske landslaget.
Ji’an (Ji’an)
Befolkningen var på 554,693 innbyggere i 1999.
Kulturminner
Jizhou-keramikbrennovnen (Jizhou yao yizhi, 吉州窑遗址) ble i 2001 tilføyd på Folkerepublikken Kinas liste over kulturminner.
Kate Worley
Omaha the Cat Dancer
Deres kollektive arbeid ble en kritiker og publikumssuksess hvor både tidligere utgivelser og samleutgaver var konstant i trykk. I løpet av 1980- og inn på 1990-tallet produserte de en serie som var både kvalitativt godt utført og samtidig betraktet som uanstendig grunnet de direkte seksuelle skildringene. Worleys bidrag var hovedsakelig å omforme serien fra å være en frilynnet pornografisk serie til å bli en erotisk såpeopera med et rikt galleri av figurer. Serien om Omaha havnet på vent da både Worley og Waller ble skadet i bilulykke, og denne pausen ble forlenget på ubestemt tid da paret fikk en uforsonlig atskillelse og deretter nektet å jobbe sammen.
Annet kreativt arbeid
Worley skrev også for utgiveren Tekno Comix og som en dedikert feminist med en sosial samvittighet skrev hun også for Wimmen’s Comix, et tegneseriehefte om og av kvinner, og bidro til antologiene Strip Aids og Choices. Hun skrev artikler om sensur, ytringsfrihet og seksuell identitet. Hun hadde også arbeid med serier som et spesialnummer av Wonder Woman, og ble fast forfatter for Walt Disneys tegneserie om Roger Rabbit.
Etter bruddet med Waller giftet hun seg med tegneserieforfatteren Jim Vance. I 2002 fikk hun diagnosen kreft, og hun og Waller ble forsontet lenge nok til at de fikk utgitt flere hefter av Omaha før hun bukket under for sykdommen og døde i 2004. Det er enighet om at Jim Vance skal fullføre fortellingen om Omaha basert på Worleys notater.
Rauland
Rauland er et sted i Vinje, og var tidligere en egen kommune i Telemark.
Rauland kommune ble opprettet i 1860 ved grensereguleringer i Rauland sogn i Vinje og i Øyfjell sogn i Lårdal (i dagens Tokke). Den nye kommunen hadde ved opprettelsen 988 innbyggere. Det gammelnorske navnet var «Rauðaland», som sannsynligvis er sammensatt av «Rauði» (myrmalm) og «land».
Telemark Lærerhøgskole opprettet egen avdeling på Rauland i 1971. Som del av Høgskolereformen i 1994 ble skolen en avdeling under Høgskolen i Telemark, og er i dag en del av Universitetet i Sørøst-Norge.
Rehabiliteringssenteret AiR er en landsdekkende institusjon innen spesialisthelsetjenesten lokalisert i Rauland. Institusjonen har i tillegg til klinisk virksomhet også funksjon som nasjonalt kompetansesenter for arbeidsrettet rehabilitering – dette innebærer oppgaver innen forskning, fagutvikling, formidling og nettverksbygging.
Drageløperen (film)
Drageløperen er en film fra 2007, regissert av Marc Forster og basert på boka ved samme navn av Khaled Hosseini. Selv om mesteparten av handlingen i boka skjer i Afghanistan, ble det meste av filmen spilt inn i Kashgar i Kina, fordi det var vanskelig og farlig å gjøre opptakene i Afghanistan. Mye av filmens tale er på dari (afghansk-persisk) og engelsk. De fleste av skuespillerne som er med i filmen, inkludert barneskuespillerne, snakker språket som morsmål. Filmingen startet 21. desember 2006 og opprinnelig var premieren planlagt til 2. november 2007, men på grunn av hensyn til barnas sikkerhet, ble den utsatt seks uker, til 14. desember. Norsk premieredato var 25. januar 2008.
Rauland
1. januar 1964 ble Rauland kommune med 1 656 innbyggere slått sammen med Vinje til den nye Vinje kommune.
Drageløperen (film)
Handling
Handlingsløpet i filmen følger i hovedsak boka. Kort fortalt handler den om Amir, en gutt som lever ganske høyt opp i klassesystemet og bor i Wazir Akbar Khan, et distrikt i Kabul. Han blir forfulgt av minnene om at hans barndomsvenn Hassan, som er sønn av familiens hazartjener, bli voldtatt av flere eldre gutter etter en dragekonkurranse som Amir og Hassan vant. Historien blir fortalt som tilbakeblikk, fra monarkiet i Afghanistan og Den afghansk-sovjetiske krig frem til talibanregimet. Selv om boka følger Afghanistans historie, er det fortellingen i boka det fokuseres på. En viktig detalj som filmen har utelatt, er adopsjonsproblemene og Sohrabs selvmordsforsøk som fulgte av dette.
U21-EM i fotball for menn 2002
U21-EM i fotball for menn 2002 ble arrangert i Sveits i 2002.
Røldal
Røldal er et tettsted i Ullensvang kommune og tidligere egen kommune i Vestland. Tettstedet har innbyggere per 1. januar. Røldal stavkirke ligger her.
Geografi
Røldal som stedsbetegnelse omfatter gamle Røldal kommune, fra Bratlandsdalen i sør til høyfjellsområdene på Hardangervidda øst for Hellevassbu. Røldal er en av meget få fjellbygder på Vestlandet, og bygda har hatt en isolert, men sentral beliggenhet. Røldal kommune grenset til Odda og Ullensvang i Hordaland, Suldal og Sauda i Rogaland og Vinje i Telemark. Bygdesentrum ligger ved nordenden av Røldalsvatnet, og det er her flesteparten av Røldals noe over 500 innbyggere er bosatt. Fra Røldal er det omtrent 28 kilometer til Nesflaten i Suldal, og nesten 75 kilometer til Sand i Suldal. Europavei 134 går til byen Haugesund i vest, og østover til Drammen over Haukelifjell.
Breer, snøfonner og innsjøer i Røldal
Det er flere mindre breer i Røldal, med Breifonn som den mest kjente. Breifonn er Norges sydligste isbre. Andre breer omfatter Nupsfonn, deler av Solfonn og flere små snø- og isområder.
Røldalsvatnet og Valldalsvatnet er de to største «innsjøene» i Røldal, begge i overkant av 7 kvkm. Det dominerende vassdraget i Røldal er Storelva, som sør for Røldalsvatnet heter Bratlandsdalselva. En storstilt vannkraftutbygging på 60-tallet har påvirket de største elvene i Røldal.
Liste over innsjøer helt eller delvis i Røldal etter areal
Røldal skisenter, som har sju skitrekk og to stolheiser, er blant de mest snøsikre skisenter i Norge. Normal snødybde er mellom 2 og 4 meter. Røldal har de siste årene hatt Norges lengste skisesong, og både i 2008 og 2009 startet skisesongen i Røldal i begynnelsen av oktober.
In the Latin Quarter
In the Latin Quarter er en amerikansk stumfilm fra 1915, regissert av Lionel Belmore.
Chloe Wilcox
Chloe Wilcox (født 20. desember 1986) er en britisk vannpolospiller. Hun representerte landet sitt under Sommer-OL 2012 i London, der hun endte på sisteplass med det britiske landslaget.
Røldal
Historie
De første menneskene som kom til Røldal oppsøkte området grunnet nærheten til det gode villreinområdene i etterkant av siste istid. Det er funnet fornminner tilbake til bronsealderen, blant annet i den nå neddemte Ullsheller i Valldalen. Flere fotsåler, en hest med rytter og båt med mannsfigur er bare noen av de i alt 11 motiv som var hogd inn i bergveggen i Ullsheller. Kanskje har det vært mange flere, for bergveggen består av en løs bergart og er sterkt forvitra. Arkeologane mener de er i fra slutten av bronsealderen eller begynnelsen av eldre jernalder. Også på Seim i Røldal sentrum er det funnet mange fornminner, og den dag i dag er minst tolv gravhauger fra bronsealderen godt synlige.
Røldal stavkyrkje ble bygget omkring år 1250, og i denne tidsperioden er det trolig at Røldal var et knutepunkt for transporten av jernmalm fra Telemark til kysten. I 1837 var Røldal et annekssogn til Suldal prestegjeld. Men siden det var adskilt fra sitt hovedsogn av en fylkesgrense (Røldal tilhørte Hordaland, mens Suldal hovedsogn lå i Rogaland) måtte det opprettes som et eget formannskapsdistrikt. (For samme problem se også Bakke, Bindal, Birkenes, Strømm og Åseral – samt Hemne.)
Røldal fikk ikke elektrisitet før 21. mars 1958, det var Hordalands siste kommune til å få elektrisitet.
Røldal kommune ble slått sammen med Odda kommune 1. januar 1964, den hadde da 676 innbyggere. I 1968 ble helårsveien over Haukeli og mot Odda åpnet, og dermed fikk Røldal en stabil veiforbindelse hele året. Tidligere var veien til Suldal i den rasutsatte Bratlandsdalen eneste vinteråpne vei til omverdenen.
Røldal skisenter og de ekstraordinære snømengdene bygda er kjent for har siden årtusenskiftet bidratt til en vesentlig økt vinterturisme, og i 2012 besøkte 70.000 gjester alpinanlegget.
Røldal var et av Norges mest kjente pilegrimsmål i middelalderen, grunnet det helbredende krusifikset i Røldal stavkirke. I den senere tid har pilegrimsvandringene gjenoppstått, og Røldal er i dag landets viktigste pilegrimsmål målt i antall vandrere.
In the Latin Quarter
Handling
På et studio gitt av Jean Duval til ære for bruden hans, Marie, presenterer en av hans med-kunstnere, Andrew Lenique, henne en merkelig utskåret dolk - som hun tidligere hadde beundret. Lenique har malt et vakkert panel, til en konkurranse om 50 000 fransk franc. Duval har ikke klart å finne en tilfredsstillende modell til den samme konkurransen, og det blir generelt antatt at Lenique kommer til å vinne. Men ett par uker senere rømmer Manon, en vakker ung gate-sanger drevet av sult og grusomhet, fra sin brutale far. Snart blir hun oppdaget av Duval og Lenique, og Duval finner dermed sin ettertraktede modell.
Men Duval blir så oppslukt av jobben sin, at han forsømmer Marie. Manon og Lenique forelsker seg. Når Duvals bilde endelig blir fullført, innser en misunnelig Lenique at dette er et mye større kunstverk enn hans eget. Han bestemmer seg for å ødelegge maleriet. Marie får tilfeldigvis øye på Manon besvime av tretthet i Duvals armer, og hun misforstår situasjonen. Marie fordømmer ektemannen sin, og bestemmer seg i all hemmelighet for å ødelegge kunsten til sin antatte konkurrent, Manon. Hun forsøker å gjennomføre planen. Men hun klarer ikke å ødelegge den fantastiske skapelsen. Men hun hører skritt, slipper kniven og forsøker å gjemme seg. Lenique kommer inn, og plukker opp den samme kniven. Men når han er i ferd med å ødelegge bildet, kommer Manon inn i rommet. Hun hopper mellom ham og bildet, og mottar selv kniv-slaget. Men Lanique flykter når han oppdager hva han faktisk har gjort.
Sitronsommerfugl
Sitronsommerfugl (Gonepteryx rhamni) er en dagsommerfugl i familien hvitvinger (Pieridae). Sitronsommerfugl er en av våre lengstlevende sommerfugler og kan leve opptil 13 måneder, riktignok mesteparten av tiden i vinterdvale. Sitronsommerfugl er ofte den første sommerfuglen ute om våren.
Utseende
Vingene har en karakteristisk form ved at både for- og bakvingen er trukket ut til en spiss, noe som skiller den fra alle andre nordeuropeiske sommerfugler. Kjønnene er ganske like av form og størrelse. De setter seg aldri ned med vingene utbredt (åpne), og fra undersiden av vingene er det vanskelig å skille mellom kjønnene, men hunnen er litt blekere enn hannen. Hannen har en sitrongul overside, mens hunnen har en hvit overside med et mer grønnlig skjær. Hunnen kan derfor forveksles med kålsommerfugl, men i motsetning til denne mangler den mørke flekker. Begge kjønn har en oransje flekk i sentrum på hver vinge. Vingespennet er mellom 55 og 60 millimeter.
Brystet og bakkroppen er mørk med lyse hår. Fasettøynene er mørke. Antennene er trådformet, ganske korte, rødlige og har en utvidelse (antenneklubbe).
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Egget er rundt og kjegleformet med noen lengderibber.
Larven har generelt tykk hud og er ganske hardføre. Den er grønnlig på farge, med flere små svarte punktflekker. Den har en svak lysere gul lengdestripe på siden. Larvens kropp smaler litt bakover.
Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Sitronsommerfugl finnes i åpen skog, på gresskledde og blomsterrike enger. Arten foretrekker noe fuktige lokaliteter, og finnes gjerne i veiskråninger og lignende. Sitronsommerfuglen har en uvanlig lang sugesnabel som gjør at den kan drikke nektar fra dype blomster.
Flygetiden er fra april til september. Sitronsommerfugl overvintrer som voksen (imago) og flyr derfor både om høsten og på forsommeren. Den hører til de sommerfugler med lengst flygetid. Ofte kan det en periode om sommer fly både nyklekte og overvintrede sitronsommerfugler.
Eggene blir lagt enslig på enten trollhegg (Frangula alnus) eller geitved (Rhamnus catharticus), som er larvenes næringsplanter. Larven og puppen er begge grønne noe som gjør dem vanskelig å oppdage i naturen. Sitronsommerfugl gjennomgår en fullstendig forvandling, et puppestadium, der sommerfuglens indre og ytre organer endres. Puppeperioden varierer etter temperaturen, vanligvis mellom to til fire uker.
Utbredelse
Sitronsommerfugl finnes i Europa, Asia og Nord-Afrika. I Norden finnes den i Danmark, og det sørøstlige Sverige og Finland. I Norge er den vanlig på Sørlandet og sørlige deler av Østlandet, på Vestlandet nord til Bergen, lenger nord kun spredte forekomster, på egnede lokaliteter, nord til Nord-Trøndelag.
Straffedes organisasjon i Norge
SON - Straffedes Organisasjon i Norge er en interesseorganisasjon som drives for og av straffede i Norge. SON ble opprettet i 1980, og har kontorer har på adressen Hjelmsgate 5 i Oslo..
Organisasjonen ønsker å være alle straffedes talerør overfor justismyndighetene, Kriminalomsorgen og overfor det øvrige samfunn og hjelpeapparat. SON driver også sosiale og kulturelle tilbud og rådgivningstjeneste, og en telefontjeneste rettet mot medlemmer flere steder i landet, den såkalte «fangetelefonen». Organisasjonen engasjerer seg politisk blant annet ved å ta del i høringer initiert av Stortinget eller av Justisdepartementet. Den deltar i Fattignettverket Norge, fordi den anser at fattigdomsbekjempelse er den beste formen for kriminalitetsforebygging.
NM i ishockey 2012
NM i ishockey 2012 er den 73. sesongen av norgesmesterskapet i ishockey for herrer. Sparta Warriors er regjerende mester. De åtte beste fra GET-ligaen 2011-12 kvalifiserer seg for sluttspillet. Sluttspillet vil starte med første kvartfinalene 4. mars 2012. Hvis kampen ender uavgjort ved full tid vil det, i motsetning til i seriespillet, bli spilt 20 minutters omganger med fem utespillere på isen for hvert lag. Det første laget som scorer mål vinner kampen.